বগুড়া সংবাদ ডট কম (এম এ মতিন, কাহালু (বগুড়া) প্রতিনিধিঃ রোববার ঢাকার সেগুনবাগিচাস্থ ঢাকা রিপোটার্স ইউনিটির স্বাধীনতা হলে নাগরিক অধিকার আন্দোলন ফোরামের উদ্যোগে বিএনপির চেয়ারপার্সন ও সাবেক প্রধানমন্ত্রী বেগম খালেদা জিয়ার নিঃশর্ত মুক্তি এবং নির্বাচনকালীন নিরপেক্ষ সরকার গঠনের দাবীতে এক নাগরিক সমাবেশ অনুষ্ঠিত হয়। নাগরিক সমাবেশে সভাপতিত্ব করেন নাগরিক অধিকার আন্দোলন ফোরামের উপদেষ্টা. বগুড়া জেলা ও নন্দীগ্রাম উপজেলা বিএনপির কার্যনির্বাহী সদস্য, বগুড়া জেলা শ্রমিকদলের উপদেষ্টা, কেন্দ্রীয় কোকো স্মৃতি পরিষদের যুগ্ম আহবায়ক, কেন্দ্রীয় জিয়া শিশু কিশোর পরিষদের সহ-সভাপতি ও কাহালু-নন্দীগ্রাম এলাকার বিএনপির মনোনয়ন প্রত্যাশী বিশিষ্ট শিল্পপতি আলহাজ্ব মোঃ মোশারফ হোসেন। উক্ত সমাবেশে প্রধান অতিথি হিসেবে বক্তব্য রাখেন বিএনপির ভাইস চেয়ারম্যান আব্দুল্লাহ আল নোমান। প্রধান বক্তা হিসেবে বক্তব্য রাখেন বিএনপির ভাইস চেয়ারম্যান শামসুজ্জামান দুদু।